Idiolekt
Idiolekt (qadimgi yunoncha: ἰδιόλεκτος, ἴδιος „oʻziniki, shaxsiy, zoʻr“ va λέγω" men gapiraman" dan) — bir kishi tomonidan ishlatiladigan tilning bir variantidir. U oʻziga xos tanlangan soʻz va grammatik qoliplarda, shuningdek, oʻsha shaxsga xos boʻlgan soʻzlar, iboralar, idiomalar yoki talaffuzlarda ifodalanadi. Har bir insonning oʻziga xos idiolekti bor. Nutqda hech kim ishlatmaydigan baʼzi maxsus soʻzlarning qoʻllanilishidan koʻra, soʻz va jumlalarning kombinatsiyasi oʻziga xos hisoblanadi. Idiolekt osongina ekolektga — bir oilaga xos boʻlgan tilning dialekt variantiga aylanishi mumkin. Sud tilshunoslari matn (yozma yoki ogʻzaki) gumondagi shaxs tomonidan yaratilganmi yoki yoqligini aniqlash uchun idiolektdan foydalanishlari mumkin. Derek Bentli daʼvo qilgan iqrornoma uning idiolektiga mos kelmadi va matnning zamonaviy tahlili uning oʻlimidan keyingina undan kechirim soʻrashga sabab boʻldi (begunoh boʻla turib qatl etilgan). Unabomber oilasi uning idiolektini tanib qolishdi va politsiyaga oʻz shubhalari haqida xabar berishdi. Idiolektlar nutqda koʻpincha sezilmas boʻlsa-da, ularning baʼzilari, ayniqsa taniqli va mashhur kishilar tomonidan qoʻllanilganda, koʻpincha taxalluslar shaklida tarixga kiradi. Masalan, tez-tez „say hey“ iborasini ishlatadigan Villi Meys (Say-Hey Kid) laqabi yoki Ernesto „Che“ Gevara argentinaliklarga xos soʻzdan tez-tez foydalangani uchun kubalik quroldoshlaridan oʻz laqabini olgan.